Чугдаар, чугдаар чуораанчыгым

Чоҕулуччу көрбүт доҕотторгор.

Арый, арый олох киэҥ аанын

Ааттаан суоллаан алгыстаан.



Тиһэх чуораан чугдааран үөрэнээччилэри олох киэҥ аартыгар атаарар кылаас чааһын оскуоланы бүтэрээччилэри кытта бииргэ кыттыһан сценарий суруйар ордук табыгастаах. Оҕолор араас сборниктартан тыллары, этиилэри хомуйан, бэйэлэригэр сыһыаран таҥанбэйэлэриттэн тахсар санааларга сөп түбэһиннэрэн маннык үлэни оҥороллоро ханнык баҕарар киһини долгутар, олус долгутуулаах турукка киллэрэр. Мин билиһиннэрэбин 2021 сыллаахха биһиги оскуолабытын бүтэрээччилэр кылаас чааһыгар анаан оҥорбут сценарийбытын.

1. ***Киириитэ: саҕалыыллар оҕолор (****Музыкальный номер ‘Бүлүү’ ансамбль ырыата****)***

**үөрэнээччи**

Эмиэ да үөрүүлээх, эмиэ да хомолтолоох

Эһиги уонна мин арахсар күммүтүгэр

Бары бииргэ муһуннубут бүгүн

Бүтэһик кылааспыт чааһыгар.

Ыҥырдыбыт чугас дьоммутун

Төрөппүттэрбитин, учууталларбытын.

Ааспыт сыллары ахтаары,

Кинилэртэн алгыс ылаары,

Бэйэбит баҕа санааларбытын этээри.

**үөрэнээччи**

Биһиги оскуолаҕа суолбут 11 сыллааҕыта балаҕан ыйын бастакы күнүттэн саҕаламмыта.

Өйдүүбүн - ийэм мичээрин,

Аҕам сылаастык көрөрүн,

Эбэм сыллаан ыларын,

Эһэм мүчүк гынарын

Уонна аргыый аҕайдык

"Хайа?" диэн ыйытарын.

Онтон мин...

Онтон мин сибэкки тутуурдаах

Сырдык да сырдык сиэркилэ иннигэр

Үөрүү бөҕө буолан турарбын

Бу баар курдук көрөбүн.

**үөрэнээччи**

Онтон оскуолам...

Мин оскуолам миигин үөрэ көрсүбүтэ.

Мин эйигин өр да өр күүттүм диэбиттии

Аана нэлэччи аһаҕаһа.

**үөрэнээччи**

Онтон эһиэхэ бастакы оскуолаҕа барбыт күҥҥүт хайдах этэй

* Өйдүүгун ол күн хайдах этэй?
* Кимниин олорбуккунуй?
* Ханнык сибэккилэри тутан аан бастаан оскуола аанын атыллаабыккыный?
* Таҥыһыҥ хайдах өҥнөөх этэй?
* Ким эйигин оскуолаҕа аҕалбытай?
* Аан бастаан кимниин доҕордоспуккунуй?
* Аан бастакы учууталын ким этэй?

**үөрэнээччи**

Онтон бэһис кылаас

Гендер кылаастар...

Өр да өр кыыс уол тус туспа үөрэммиппит

Эҥин араас предметтэр

Эҥин араас учууталлар...

1. ***Биьиги убаастабыллаах кылаас салайааччыларыгар биэрэбит:* Марианна Семеновна, Ирина Платоновна**

**Кылаас салайааччыта**

Кып-кыра уолаттар

Хап-хара харахтар

Чаҕылыҥныһар уоттаахтар,

Сып –сытыы харахтар

Чоҕулуҥнаһа көрөллөр,

Нап-нарын харахтар

Сырдыгынан тыгаллар,

Ап-ачаа харахтар

Симириҥнэһэн ылаллар.

Бу мин уолаттарым харахтара

Санаталлар оҕо сааспын

Кинилэри кытта мин

Оҕо сааспар күүлэйдиибин.

Өйдүүгүт? Уруоктарбытын?

Ким элбэ5и суоттаабыт,

Ытаабакка хас күн буолар иҥин диэн

Өйдүүгүт бастакы кылаас сибэккитэ розовая герань Васильев Павел аҕалбыта.

Онтон Саша биирин өлөрөн баран денежное дерево аҕалбыта.

Алеша Унаров телефонун коробката билигин да баар.

Кыргыттарбытын кытары 8 кылааска сылдьан аан бастакы походтаабыппыт.

*(Музыкальный номе: Григорьев Саша фортепианога ооннььуур)*

***Начальнай кылаас учууталларыгар тыл биэрэбит***

**үөрэнээччи**

Керсубутэ биһигини

Ийэлии эйэ5эс мичээрдээх,

Сытыары – сымна5ас майгылаах,

Букубаар, харандаас тутуурдаах,

Сурэ5ин сылааьын кытары

Туерт сыллаах сыралаах улэнэн

Сырдыкка, кэрэ5э угуйбут

Бастакы учуутал барахсан.

**үөрэнээччи**

Биһиги эҕэрдэлиибит маҥнайгы учууталларбытын

Байҕал киэҥ билии төрүттээбиккитигэр махтанабыт.

1а Мария Тимофеевна

1б Надежда Васильевна

1в Валентина Андреевна

1г Валентина Владимировна

Екатерина Кирилловна

*(Музыкальный номер Адамов Вова сольнай ырыата)*

**үөрэнээччи**

Билигин оскуолатааҕы интервью

* Дьол диэн тугуй?
* Учууталга баҕа санааҥ?
* Тапталлаах төрөппүккэр тугу этиэҥ этэй?
* Тугу ыра санаа оҥостоҕун?
* Уон сылынан тугунан дьарыктанарын буолуо?
* Оскуоланы бүтэрэн баран кими ахтыаҥ этэй?
* Бастакы стипендияҕынан (хамнаскынан) тугу гыныаҥ этэй?
* Оскуола диэн тугуй?

**үөрэнээччи**

Оскуола – мин иккис дьиэм.

Бу дьиэ эрэ буолбатах,

Бу истиэнэ эрэ буолбатах,

Оннооҕор түннүгү да, паартаны да

Оскуолаҕа сыьыаннаабаппын.

Оскуола диэн миигин, эйигин, эһигини

Өрүү саныыр, биһиэхэ эрэнэр дьиэ.

**үөрэнээччи**

Сурунаал, кинигэ кыбынан,

Кылааска киирбитэ мичээрдээн,

Аргыыйдык ойууттан са5алаан

Уерэтэн барбыта куннэтэ.

Эчи мичээрэ сылааЬын,

Сацатын дор5ооно намыынын,

Кэпсиирэ да5аны кэрэтин.

***Предметник учууталларга тыл биэрэбит***

**Кылаас салайааччыта**

Оскуоланы бутэрээччи,

Эргиллэн көр эрэ:

Бу сыллар тухары

Эһиги эрэллээх эркиҥҥит,

Өрөгөй да, хомолто да,

Үөрүү да, түһүү да кэмигэр

Эьигинниин куруук бииргэ -

Күндү төрөппүттэргит буолаллар.

***Төрөппүттэрбитигэр тыл биэрэбит***

**Кылаас салайааччыта**

Хаһан эрэ, биир куоракка, улуу муударай киһи олорбута. Кини төрөөбүт куоратын тула суон сураҕа тарҕаммыт, дьон сүбэлэтэн- амалатан бараллара. Ол эрээри кини кэрэмэн килбиэнин ымсыырар киһи (ордургуур) куоракка баара. Биирдэ ходуһаҕа тиийэн, лыаҕы туппут, икки ытыстарын икки ардыларыгар хам туппут уонна: “ мин киниттэн ыйытыам эрэ: "эт эрэ, муударай, хайдаҕый лыаҕым ытыьым иьигэр тыыннааҕа буолуо дуу, өлбүтэ буолуо дуу?", — дии санаата. Кини өлбүт диэтэҕинэ, мин ытыспын аһыам, тыыннаах диэтэҕинэ, мин ытыспынан бабочканы хам тутан өлөрүөм. Дьэ, оччоҕуна биһигиттэн ким өйдөөҕүн бары өйдүөхтэрэ". Ол курдук барыта табылынна. Ордугургааччы куоракка кэлэн, муударай киһиттэн ыйытта: “эт эрэ, лыаҕым илиим иһигэр тыыннааҕа буолуо дуу, өлбүтэ буолуо дуу?" Оччолорго, чахчы да өйдөөх- санаалаах киһи эбит, "барыта эн илиигэр"диэбит.

Онон мин этээри гынабын:

Эһиги айанныыр суолгут ыраас буоллун, моһоллору кыаххытынан этэҥҥэ сырдык санаалаах туораан! БАРЫТА ЭҺИГИ ИЛИИГИТИГЭР! ЭКЗМЕННАРГЫТЫГАР СИТИҺИИЛЭРИ!

*(Музыкальный номер: хор «Тиһэх чуораан»)*

Сценарийы суруйдулар 2020-2021 үө.с. выпускниктара уонна кылаас салайааччыта Николаева Евдокия Владимировна.

Ыам ыйа, 2021 сыл.

